b'\n_START_ARTICLE_\nJussi-palkinnot 1951\n_START_PARAGRAPH_\nJussi-gaala 1951 j\xc3\xa4rjestettiin 19. marraskuuta 1951 Hotelli Aulangolla H\xc3\xa4meenlinnassa. Elokuvav\xc3\xa4ki teki matkan omalla Jussi-tunnuksilla varustetulla erikoisjunalla Helsingist\xc3\xa4 H\xc3\xa4meenlinnaan. Tilaisuudessa palkittiin elokuvat, jotka olivat saaneet ensi-iltansa Helsingiss\xc3\xa4 1.10.1950\xe2\x80\x9330.9.1951. Eniten Jusseja ker\xc3\xa4siv\xc3\xa4t Radio tekee murron ja Gabriel, tule takaisin (molemmat 3 kappaletta).'